**TISZTELT SZÜLŐ/ TÖRVÉNYES KÉPVISELŐ!**

1. Tájékoztatom, hogy a kihirdetett veszélyhelyzetre tekintettel a 2021/2022. tanítási évre történő általános iskolai beiratkozás során nemcsak személyes, hanem online úton is lehetőség van beíratni a tanköteles korba lépő gyermekét. Az általános iskola első évfolyamára történő jelentkezésének elektronikus, online formájára **2021. április 10-től** nyílik meg az informatikai lehetőség az Ön részére a KRÉTA rendszer felületén keresztül: <https://eugyintezes.e-kreta.hu/kezdolap>. Az e-Ügyintézés „Beiratkozás Általános Iskolába (BÁI)” felület 2021. április 16-án éjfélig van nyitva. Amennyiben módosítani kíván a már elektronikusan beküldött adatokon, akkor ezt úgy teheti meg, hogy jelzi (telefonon, e-mailben, az intézmény által meghatározott módon) az adott intézmény részére a visszavonási vagy adatmódosítási szándékát. Az adatok módosítását az intézmény a KRÉTA felületén a kérés alapján elvégzi. Amennyiben a szülő visszavonja gyermeke jelentkezését, ennek következményeként a BÁI felületen az  iskola a benyújtott jelentkezésre a szülő kérése alapján elutasító határozatot hoz, és az intézmény saját rendszerében a gyermek adatait a „Beiratkozás visszavonva” státuszba állítja. Ezen műveletek elvégzését követően Ön ismét be tudja nyújtani gyermeke jelentkezését  egy másik iskolába.

Amennyiben Ön nem a lakóhelye vagy tartózkodási helye szerinti körzetes iskolába íratná be a gyermekét, akkor is meg kell adnia a kötelező felvételt biztosító általános iskola nevét és címét is a jelentkezése során.

Akár körzetes, akár nem körzetes iskolába kívánja beíratni gyermekét, mindenképpen jelentkeznie kell az általános iskolánál, amely jelentkezés a fent jelzett online módon vagy személyesen történhet meg.

Az online beiratkozás esetén a beiratkozáshoz szükséges eredeti dokumentumok bemutatására a 2021/2022. tanév első napjáig (2021. szeptember 1.) kerülhet sor. A beiratkozás adatainak felvétele indokolt esetben, a beiratkozást lefolytató iskola által szabályozott módon, személyesen is megtörténhet *2021. április 15-én és 16-án,*a járványügyi veszélyhelyzet miatt megkövetelt egészségügyi szabályok szigorú betartása mellett*.*Ez a következőképpen alakul iskolánkban:

**Sport- és Futballosztályokra vonatkozólag:**

alkalmassági vizsgálatunkra megküldött anyagával szándéknyilatkozatot tett, hogy intézményünkbe szeretné gyermekét beíratni.

**A kialakult járványügyi helyzetre való tekintettel az alábbi módok valamelyikével van lehetősége gyermekét beíratni:**

1. Személyesen, az iskola által minden jelentkezésre jogosultnak előre megküldött időpontban

(a Szent István utca 75. szám alatti épületünkben)

**vagy,**

1. az alábbi linken a Kréta rendszer felületén: <https://eugyintezes.e-kreta.hu/kezdolap>

Amennyiben a személyesen történő beiratkozás megadott időpontja nem megfelelő, vagy nem kíván élni a személyes beiratkozás lehetőségével, abban az esetben a 62/245-066 –os telefonszámon vagy az iskola@szentistvanisk.hu email-címen van lehetőség további egyeztetésre.

**Körzeti osztályra vonatkozólag**:

a lakcím szerint körzetünkbe tartozó gyermekek automatikusan beírásra kerülnek, melyhez egy **Megerősítő szándéknyilatkozatot** kell kitölteni.

A szükséges dokumentum a [www.szentistvanisk.hu](http://www.szentistvanisk.hu) oldalon található, melyet postai úton, vagy az iskola@szentistvanisk.hu email-címre küldhetik meg.

**A beiratkozáshoz szükséges iratok benyújtására két lehetőség van:**

1. A Kréta rendszeren keresztül a következő oldalon:

<https://eugyintezes.e-kreta.hu/kezdolap>

**vagy,**

1. 2021/2022. tanév első tanítási napján.

A fentiek után, akár online, akár személyesen történt a jelentkezése az iskolába, a körzettel nem rendelkező általános iskolai osztályok tekintetében, továbbá a körzettel rendelkező iskolákba jelentkező, nem körzetes gyermekek esetében egyaránt legkésőbb 2021. április 23-ig döntenek a gyermekek felvételéről és ezután küldik el a tájékoztatásukat Önnek.

A beiratkozási eljárás során vagy annak lezárása után legkésőbb két héten belül Önnek nyilatkoznia kell arról, hogy gyermeke számára hit- és erkölcstan vagy etika órát választja. A hit- és erkölcstan tantárgy választása esetén meg kell jelölnie, hogy melyik egyház hit- és erkölcstan oktatásának megszervezését kéri majd gyermeke számára. Az iskola a hit- és erkölcstan oktatással kapcsolatos, az egyházaktól kapott információkat feltünteti a honlapján.

A beiratkozáshoz szükséges dokumentumok, adatok megadása kapcsán Ön segítséget kérhet a gyermeke óvodájától – óvoda OM azonosítja, gyermekük oktatási azonosítója tekintetében. Természetesen iskolánk fenntartója, a Hódmezővásárhelyi Tankerületi Központ is rendelkezésre áll a körzetes iskolákkal kapcsolatos információk, az online vagy a személyes beiratkozás rendjével kapcsolatos kérdések esetén.